સુરત શહેર જીલ્લા કોંગ્રેસ સમિતિએ દશેરા નિમિતે રાવણ દહનના કાર્યક્રમને સાંકળીને ભાજપ સરકાર ઉપર વ્યંગ કર્યો છે. ભાજપની સરકાર તમામ મોરચે નિષ્ફળ રહી છે. તેવું દર્શાવવા માટે ભાજપ સરકારની નિષ્ફળતાન દુષણરૂપી રાવણ-રાક્ષસના પૂતળા દહનનો કાર્યક્રમ સીતાનગર ચોક, પુણા વિસ્તારમાં રાખ્યો હતો. કાર્યક્રમમાં સુરત શહેર કોંગ્રેસ પ્રમુખ બાબુ રાયકા, પાલિકાના વિપક્ષી નેતા પ્રફુલ્લ તોગડિયા, કોંગ્રેસના કોર્પોરેટર્સ તથા કોંગ્રેસના કાર્યકરો મોટી સંખ્યામાં હાજર રહ્યા હતા.